**Amikor a szív megszakad**

Ha valakinek valóban meghasad a szíve, kicsi az esélye a túlélésre. Ha megszakad a szív, az általában a bal szívkamra falának kiszakadását jelenti, ritkábban a szív két kamrája közötti fal, a sövény kilyukadása következik be. Az előzmény általában szívinfarktus: a koszorúér elzáródása miatt az általa vérrel ellátott szívizomzat elhal, és többnyire néhány nap múlva hirtelen kiszakad.

A megtört szív szindróma a szív ideiglenes betegsége erős stresszhelyzet hatására. Ilyenkor sokan mellkasi fájdalmakra panaszkodnak, és azt hiszik, szívinfarktusuk van. Ezeket a tüneteket a stresszhelyzetre válaszul termelődő hormonok okozzák. Ilyenkor a szív egy része átmenetileg megnagyobbodik. A betegség gyógyítható, általában egy hét elég a felépüléshez.

1. Előfordult már veled, hogy olyan szomorú voltál, hogy testi fájdalmat éreztél? Melyik testrészed fájt? Milyen gyógymód segített?
2. Ha rosszkedved van, a testi fájdalmakat erősebbnek érzed (pl. kellemetlenebb a meccs után az izomláz, ha vesztett a csapat)? Szerinted miért?
3. Kihez fordulsz, ha szomorú vagy?
4. Mit gondolsz, a mesében Marosvölgyi Bonifác miért tudta jobban megnyugtatni Lapát nyulat, mint az ember (szolga)?
5. Tódi azért nyüszít, mert „a szolgák pár órára elmentek valahová”. Van háziállatod? Láttál már a gazdája után sóvárgó háziállatot?